Zemgales NVO centra izsludinātais

2007.gada Rīgas reģiona (Rīgas, Jūrmalas, Tukuma, Ogres un Limbažu) NVO apbalvošanas nolikums

Pieņemts ar rīkojumu 2007.gada 9.oktobrī

 
Prēmijas mērķis – veicināt sabiedriskā labuma organizāciju attīstību Rīgas reģionā, motivēt tās veiksmīgam darbam un stiprināt to atpazīstamību sabiedrībā.

 

Pretendenti
Balvai var pieteikt ikvienu biedrību vai nodibinājumu. Pieteicējs var būt organizācija, rajona padome vai pilsētas dome kā arī privātpersona. Lai pieteiktu organizāciju prēmijas saņemšanai, organizācijai jāaizpilda prēmijas pieteikuma forma, kas pieejama Latvijas Pilsoniskās Alianses mājas lapā www.nvo.lv, sadaļā “Projekti” – “Rīgas reģiona resursu centrs” – “Pasākumi”. 
 

Nominācijas
Konkursa kārtībā organizācijas pretendēs uz vairākām nominācijām un balvām:

     “Uzlecošā zvaigzne” – apbalvojums labākajai jaunajai (līdz 3 gadiem) Rīgas reģiona nevalstiskajai organizācijai. 

     „Labā prakse”– apbalvojums labākajai NVO labās prakses ieviešanā vai jaunradē organizācijām, kas veic sabiedriski nozīmīgu darbu, neatkarīgi no darbības jomas.

     „Brīvprātīgā darba veicināšanas līderis” – apbalvojums organizācijai, kas ir veiksmīgi piesaistījusi brīvprātīgos palīgus gan savas organizācijas aktivitāšu īstenošanai, gan arī darbojusies kā palīgs citu NVO attīstībā, gan arī ar saviem brīvprātīgā darba resursiem ir devusi nozīmīgu veikumu pilsētas vai rajona labā. 

 

Prēmija
Labākās organizācijas katrā kategorijā saņems simbolisku kausu.

 

Pieteikšanās kārtība un termiņi 
Lai pretendētu uz prēmiju un balvām, organizācijai līdz 9.novembrim jāaizpilda pieteikuma anketa. Anketa elektroniski aizpildāma Latvijas Pilsoniskās Alianses mājas lapā www.nvo.lv, sadaļā “Projekti” – “Rīgas reģiona resursu centrs” – “Pasākumi”. 

Izvērtēšana
Zemgales NVO Atbalsta Centrs sadarbībā ar Rīgas Reģiona Resursu Centru apkopos iesūtītās anketas un paziņos rezultātus.

 

Rezultātu paziņošana
Gada labāko organizāciju apbalvošana noritēs svinīgā pasākumā 17.novembrī Tukuma rajona padomes un Limbažu rajona padomes telpās. 

Atbalsts

Projektu atbalsta Īpašu uzdevumu ministra sabiedrības integrācijas lietās sekretariāts.

Partneris

Zemgales NVO Atbalsta Centra partneris ir Rīgas Reģiona Resursu Centrs.

